EkBass/fiwiki-20250220-pages-articles huggingface dataset:
Henrik Schwartzberg (yritysjohtaja)

Henrik Schwartzberg (2. heinäkuuta 1875 Heinävesi – 30. huhtikuuta 1946 Lahti) oli suomalainen insinööri ja Lahden Rautateollisuus Oy:n toimitusjohtaja.Ylioppilasmatrikkeli 1853–1899Kuka, Mitä, Lahti : Schwartzberg, Henrik (1875-1946) Vihola, Teppo: Schwartzberg, Henrik. Kansallisbiografia-verkkojulkaisu. Studia Biographica 4. Helsinki: Suomalaisen Kirjallisuuden Seura, 1997– (viitattu 5.10.2020) Schwartzbergin vanhemmat olivat tuomiorovasti Johannes Schwartzberg ja Hanna Rahm. Hän pääsi ylioppilaaksi Kuopion lyseosta 1895 ja suoritti insinööritutkinnon Polyteknillisessä opistossa 1899 sekä valmistui laivanrakennusinsinööriksi Chalmersin teknillisestä korkeakoulusta Göteborgissa 1901. Henrik Schwartzberg oli Yhdysvalloissa New York Shipbuilding Co:n palveluksessa vuoteen 1904 saakka ja Suomeen palattuaan hän oli Hietalahden laivatelakka ja konepaja Oy:n palveluksessa insinöörinä 1904–1911. Hän oli Lahden Rautateollisuus oy:ssä ensin teknillisenä johtajana vuodesta 1911 ja sitten 1920-luvulta alkaen pääjohtajana aina eläkkeelle jäämiseensä saakka 1938. Lahden Rautateollisuuden osake-enemmistö siirtyi ajan myötä Schwartzbergille ja hänen suvulleen. Hänen jälkeensä yhtiötä johtivat hänen poikansa Pauli Mustakallio ja Aarne Mustakallio. Schwartzberg toimi 1904–1908 Teknillisessä korkeakoulussa laivanrakennuksen apulaisopettajana ja 1908–1913 laivanrakennuksen ylimääräisenä lehtorina. Henrik Schwartzberg oli mukana perustamassa Kotimaisen Työn Liittoa vuonna 1912 ja hän kuului Suomen Metalliteollisuuden Työnantajaliiton hallitukseen vuodesta 1919 alkaen. Henrik Schwartzberg oli naimisissa vuodesta 1904 Hanna Augusta Gummeruksen kanssa. == Lähteet == Luokka:Suomalaiset insinöörit Luokka:Suomalaiset yritysjohtajat Luokka:Vuonna 1875 syntyneet Luokka:Vuonna 1946 kuolleet
Göksu

Göksu on Turkissa sijaitseva 260 kilometriä pitkä joki. Se virtaa Taurusvuorilta Välimereen. Göksun suisto on Lähi-idän tärkeimpiä pesimisalueita jossa on nähty yli 300 lintulajia. Göksun nimi merkitsee turkin kielessä taivaiden vettä. Luokka:Turkin joet
Erillinen pataljoona 15 (talvisota)

Erillinen pataljoona 15 (ErP 15) muodostettiin syksyn 1939 ylimääräisissä harjoituksissa Suomussalmen harjoituskeskukseen kutsutuista Kajaanin, Vuolijoen, Hyrynsalmen, Ristijärven ja Puolangan alueen miehistä. Pataljoonan perustamispäivä oli 10. lokakuuta 1939. ==Varustaminen== Suojajoukkoihin kuuluvana yksikkönä pataljoona sai keskimääräistä paremman varustuksen talvisodan muihin joukkoihin nähden. Suurimmat puutteet olivat aseistuksen kohdalla. Pataljoonalla oli puutetta erityisesti panssarintorjunta- aseistuksesta, miinoista ja ilmatorjunta-aseista. Telttoja olisi tarvittu lisää. Raskasta aseistusta ei ollut. Talvisodan syttyessä Suomussalmen harjoituskeskuksen nimi muuttui. Nimeksi tuli Erillinen pataljoona 15 (ErP 15). Pataljoonan johtotehtävissä olivat Kainuun rajavartioston päällystö ja alipäällystö sekä suojeluskuntien aluepäälliköt. ==Yksiköt sekä niiden päälliköt ja vahvuudet perustettaessa== *Komentaja + esikunta (vahvuus 14) *Esikuntakomppania *1. komppania (1./ErP 15) (pääosin puolankalaisia), päällikkö luutnantti Urho Leskinen *2. komppania (2./ErP 15) (pääosin ristijärveläisiä), päällikkö kapteeni Martti Harola (8.10.–6.12.39), jääkäriluutnantti Heikki Oikarinen (6.12.39–) *3. komppania (3./ErP 15) (pääosin suomussalmelaisia), päällikkö kapteeni Eero Kontula (8.10.–), luutnantti Eino Lehto *Konekiväärikomppania (KKK/ErP 15 (pääosin hyrynsalmelaisia), luutnantti Urho Kananen *Kranaatinheitinosasto (KrhOs/ErP15) (vahvuus xx), *Pioneeriosasto ==Komentajat== * Jääkärieverstiluutnantti Leo Kyander 8.10.–6.12.1939 * Kapteeni Martti Harola 7.12.–12.12.1939 * Luutnantti Veikko Karhunen 12.12.- == Keskittäminen ja taistelut == ErP15 yhdessä kajaanilaisen Kenttätäydennysprikaatin IV pataljoonan (IV/KT-Pr) kanssa puolusti Suomussalmen aluetta aina 7.12.1939 asti, jolloin alueelle siirtyi eversti Hjalmar Siilasvuon johdolla JR 27, joka muodosti Siilasvuon joukkojen rungon. Tällöin muodostettiin Ryhmä Siilasvuo, jolle alistettiin myös ErP 15 ja IV/KT-Pr. == Lähteet == * * Luokka:Talvisodan suomalaiset jalkaväkipataljoonat
Ali Tornberg

Ali Tornberg (6. tammikuuta 1873 Oulu – 9. marraskuuta 1958 Tornio) oli suomalainen juristi, rajatarkastaja ja Tornion pormestari.Ylioppilasmatrikkeli 1853–1899Aikalaiskirja 1934Wikiaineisto : Kuka kukin oli 196160-vuotias. Konsuli Ali Tornberg, Helsingin Sanomat, 06.01.1933, nro 5, s. 6, Kansalliskirjaston digitaaliset aineistot Tornbergin vanhemmat olivat kauppias Niilo Alfred Tornberg ja Fredrika Charlotta Nyman. Hän pääsi ylioppilaaksi Oulun ruotsalaisesta yksityislyseosta 1895 ja hän suoritti Helsingin yliopistossa oikeustutkinnon 1904. Tornberg sai varatuomarin arvon 1907. Ali Tornberg oli Suomen Luotonantajayhdistyksen lakimiehenä Tampereella 1906–1907 ja Kemi Oy:n lakimiehenä 1908–1910. Tornbergilla oli oma asianajotoimisto Rovaniemellä 1910−1918. Hänestä tuli Tornion pormestari vuonna 1919 ja hän oli Ruotsin ja Norjan vastaisen rajan rajatarkastajana 1920–1940 sekä Suomen kunniakonsulina Haaparannalla vuodesta 1927.Tommi Laukkanen – Jari Kurkinen : Lapin Tullimiehet 1908-2008, Tornio 2008, sivu 23 Tornberg oli Rovaniemen kunnanvaltuuston varapuheenjohtajana ja Tornion kunnanvaltuuston jäsenenä, varapuheenjohtajana ja puheenjohtajana. Hän oli Suomen ja Norjan välisen porokomitean jäsenenä 1920−1921, Suomen ja Ruotsin välisen Tornion- ja Muonionjokien kalastuskomission jäsenenä ja Tornionlaakson kuntien keskuskomitean jäsenenä vuodesta 1925. Tornberg toimi myös Karjalan kannaksen vartioimiskomitean puheenjohtajana 1924 ja maaherra Pehkosen länsirajakomitean jäsenenä 1938. Hän perusti Rovaniemen leipätehtaan ja oli sen johtokunnan puheenjohtajana. Ali Tornberg oli naimisissa vuodesta 1923 Anna Starkin kanssa. == Lähteet == Luokka:Suomalaiset juristit Luokka:Tornion kaupunginjohtajat Luokka:Rovaniemen kaupunginvaltuutetut Luokka:Tornion kaupunginvaltuutetut Luokka:Vuonna 1873 syntyneet Luokka:Vuonna 1958 kuolleet
Ronja Holopainen

Ronja Holopainen on suomalainen nuorisoaktivisti ja EcoMe-kuukautissuojan keksijä. == Kansalaistoiminta == Ronja Holopainen on toiminut lastenoikeusjärjestö Plan International Suomen lastenhallituksessa vuodesta 2014 lähtien. Hän ollut mukana kolmessa Girls TakeOver -tempauksessa, jonka kautta hän on ollut päivän "Keskon pääjohtajana" ja "SAK:n puheenjohtajana" . == Palkinnot == Ronja Holopainen sai kunniamaininnan vuonna 2019 EU:n nuorten EUCYS-tiedekilpailussa kilpailutyöstään EcoMe: ekologinen, edullinen ja uudelleenkäytettävä kuukautissuoja kehittyville maille. Hän kehitti myös EdMe- mobiilisovelluksen, jossa on tietoa biologiasta murrosiän takana, seksuaalisuudesta, ehkäisystä ja eri kuukautissuojavaihtoehdoista. == Tausta == Ronja Holopainen on valmistunut Helsingin Suomalaisesta Yhteiskoulusta IB- ylioppilaaksi. == Lähteet == Luokka:Suomalaiset kansalaisaktivistit Luokka:Syntymävuosi puuttuu Luokka:Elävät henkilöt
Staudingerin keteeni-imiinisykloadditio

Staudingerin keteeni-imiinisykloadditio on kemiallinen reaktio, jossa keteeni ja imiini reagoivat sykloadditiolla muodostaen tuotteeksi beetalaktaamin. Reaktio on nimetty kehittäjänsä Hermann Staudingerin mukaan, joka raportoi sen ensimmäisen kerran vuonna 1907. Reaktiota käytetään beetalaktaamirenkaan sisältävien yhdisteiden kuten penisilliinien valmistamiseen. ==Reagenssit ja mekanismi== Staudingerin keteeni-imiinisykloadditio tapahtuu useille imiineille. Keteeni muodostetaan tyypillisimmin reaktio-olosuhteissa happokloridista trietyyliamiinin avulla. Reaktion reaktiomekanismissa on keskeistä kahtaisionivaiheen muodostuminen. Tämä kahtaisioni muodostuu joko imiinin typen vapaan elektroniparin hyökätessä keteenin hiilen ja hapen väliseen kaksoissidokseen tai keteenistä muodostuu emäksen läsnä ollessa enolaatti, joka nukleofiilina reagoi imiinin hiilen ja typen väliseen kaksoissidokseen. Kahtaisioni muodostuttuaan reagoi sykloadditiolla muodostaen laktaamirakenteen. : Yksi Staudingerin keteeni-imiinisykloaddition etuja on, että se voidaan suorittaa enantioselektiivisesti. Muodostuvan tuotteen stereokemiaan vaikuttaa imiinin stereokemia. E-imiinit johtavat cis- stereokemiaan laktaamirenkaassa ja Z-imiinit trans-stereokemiaan. : ==Lähteet== Luokka:Orgaaniset reaktiot
Coccinula

Coccinula on leppäkerttujen heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu ainakin 3 lajia.Global Biodiversity Information Facility (GBIF): Coccinula Fauna Europaea: Coccinula Suomessa suvun edustajia on tavattu yksi laji.Laji.fi: Coccinula Suomessa esiintyy vakiintuneena ja yleisenä seulapirkko (Coccinula quatuordecimpustulata). == Sukuun kuuluvia lajeja == *Coccinula elegantula * Seulapirkko (Coccinula quatuordecimpustulata) * Riemupirkko (Coccinula sinuatomarginata) == Lähteet == == Aiheesta muualla == * iNaturalist: Suku Coccinula * UniProt: Taxonomy - Coccinula * Pherobase: Semiochemicals of Genus Coccinula Luokka:59.6 Selkärangattomat Luokka:Leppäkertut
Alcides Olsoni

Alcides Olsoni (13. kesäkuuta 1855 Juva – 20. heinäkuuta 1914 Iisalmi) oli suomalainen juristi ja Iisalmen pormestari.Ylioppilasmatrikkeli 1853–1899 Olsonin vanhemmat olivat kruununvouti Eligius Olsoni (1823–1889) ja Rosalie Elisabet Nordström (1834–1911). Hän pääsi ylioppilaaksi Viipurin lyseosta 1876 ja suoritti oikeustutkinnon Helsingin yliopistossa 1886. Olsoni sai varatuomarin arvon 1889. Olsoni oli Iisalmen pormestarina 1894–1914.Alcides Olsoni, Salmetar, 21.07.1914, nro 78, s. 2, Kansalliskirjaston digitaaliset aineistot Alcides Olsoni oli naimisissa vuodesta 1888 oopperalaulajatar, musiikkipedagogi Emma Helena Conradin (1859–1920) kanssa. Olsoni on haudattu Nuijamaan hautausmaalle Lappeenrannassa.Alcides Olsonin hautakivi Nuijamaan hautausmaalla, Suomen Sukututkimusseura Säätyläisiä Nuijamaalla, Olsoni, Nordström, Rosell ym., Suku Forum 1.12.2011 == Lähteet == == Aiheesta muualla == * Pormestari Alcides Olsoni, Daniel Nyblinin valokuva vuodelta 1877, Museoviraston kuvakokoelmat * Näyttelijätär, neiti Emma Helena Conradi, Daniel Nyblinin valokuva vuodelta 1877, Museoviraston kuvakokoelmat Luokka:Suomalaiset juristit Luokka:Iisalmen kaupunginjohtajat Luokka:Vuonna 1855 syntyneet Luokka:Vuonna 1914 kuolleet
Matti E. Niemelä

Matti Edvard Niemelä (9. syyskuuta 1850 Kemin maalaiskunta – 2. marraskuuta 1923 Kemi) oli suomalainen juristi, kollegiasessori, valtiopäivämies ja Kemin pormestari.Ylioppilasmatrikkeli 1853–1899: Niemelä Matti EdvardPormestari Matti E. Niemelä, Pohjolan Sanomat, 05.11.1923, nro 250, s. 1, Kansalliskirjaston digitaaliset aineistot Matti Niemelän vanhemmat olivat talollinen, maakauppias Erkki Niemelä ja Margareta Elisabet Karkkonen. Hän pääsi ylioppilaaksi Oulun ruotsalaisesta alkeisoppilaitoksesta 1872 ja suoritti tuomaritutkinnon Helsingin yliopistossa 1890. Niemelä sai varatuomarin arvon 1894. Niemelä oli maanviljelijä, viljellen kotitilaansa Niemi-Niemelää aina vuoteen 1916 saakka, jolloin hän myi tilan Kemin kaupungille kunnalliskodiksi. Hän toimi Kemin pormestarina 1905–1923. Niemelä oli ensin Tornion ja sitten Kemin tuomiokunnan edustaja talonpoikaissäädyssä 1888, 1891 ja 1897. Niemelä toimi lisäksi laiva-asioitsijana 1871–1896, Maalaisten paloapuyhtiön asiamiehenä 1900–1906 ja asianajajana 1890–1905. Hän perusti Kemiin myös raittiusseuran.Raittiusseura "Toivo III":n perustaja, Kylväjä, 15.01.1924, nro 2-3, s. 5, Kansalliskirjaston digitaaliset aineistot Matti Niemelä oli naimisissa 1876–1920 Maria Karolina Pruntsin (k. 1920) kanssa ja vuodesta 1921 Hildur Emilia Nymanin (entinen Lindsten) kanssa. Hänen poikansa ensimmäisestä avioliitosta oli insinööri ja tilanomistaja Ilmari Niemelä (1878–1952).Ylioppilasmatrikkeli 1853–1899: Niemelä Ilmari == Lähteet == Luokka:Suomalaiset maanviljelijät Luokka:Suomalaiset juristit Luokka:Suomalaiset asianajajat Luokka:Kemin kaupunginjohtajat Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1850 syntyneet Luokka:Vuonna 1923 kuolleet
Johann Mathias von Simolin

Johan Mathias von Simolin eli Ivan Matvejevitš Simolin (17. heinäkuuta 1720 Turku – 19. syyskuuta 1799 Wien) oli suomalaissyntyinen venäläinen diplomaatti. Simolinin isä oli Tallinnan ruotsalais-suomalaisen seurakunnan kirkkoherra Mathias Simolin. Hänen mainitaan jo Turun rauhan aikana 1743 olleen Venäjän ulkoministeriön palveluksessa.Simolin, Johan Mathias, Tietosanakirja osa 8. Tietosanakirja-osakeyhtiö 1916 Hän oli keisarinna Katariina II:n lähettiläänä valtiopäivillä Regensburgissa. Sieltä hän siirtyi täysivaltaisena ministerinä Kööpenhaminaan.Johann Matthias, Freiherr von, Meyers Konversationslexikon Simolin lähetettiin sen jälkeen, luultavasti Ruotsi-Suomen oloja ja kieliä hyvin tuntevana henkilönä, Venäjän Tukholmassa olevan lähetystön sihteeriksi, ja hänen mainitaan osallistuneen ahkerasti keskusteluihin, jotka olivat käynnissä Venäjän hallituksen ja tyytymättömien myssyjen välillä. Juonien paljastuttua Simolin siirrettiin 1751 pois, ja hän toimi sitten eri paikoissa diplomaattina. Hän oli 1770-luvun alusta Venäjän lähettiläs Tanskassa, vuodesta 1775 samassa virassa Tukholmassa, mutta hänet kutsuttiin Kustaa III:n pyynnöstä 1778 pois sieltä. Vuodesta 1780 hän oli Lontoossa, ja hänet siirrettiin 1787 Ranskaan. Simolin muun muassa auttoi kuninkaallisen perheen tunnettua pakoyritystä 1791 antamalla kuningatar Maria Antoinettelle rouva von Korffin nimelle laaditun passin. Samassa yhteydessä hän menetti merkittävän osa omaisuuttaan. Sen jälkeen hän asui useita vuosia Frankfurt am Mainissa, kunnes hänet nimitettiin Pietarin oikeuskollegin presidentiksi. Hän kuoli Wienissä ollessaan matkalla Venäjälle. Hänet korotettiin aateliseen ja vapaaherralliseen arvoon. == Lähteet == == Aiheesta muualla == * Vakooja, valtiomies ja seikkailija. Suomalaissyntyinen mies, joka järjesti Ludvig XVI:n ja Marie Antoinetten paon Pariisista, Seura, 20.11.1935, nro 47, s. 13, Kansalliskirjaston digitaaliset aineistot Luokka:Suomalaiset henkilöt Luokka:Vironsuomalaiset Luokka:Aateliset Luokka:Venäläiset diplomaatit Luokka:Vuonna 1720 syntyneet Luokka:Vuonna 1799 kuolleet
Johan Alfred Nystén

Johan Alfred Nystén (18. lokakuuta 1843 Pukkila – 10. maaliskuuta 1901 Joensuu) oli suomalainen juristi, kollegiasessori, valtiopäivämies ja Joensuun pormestari.Ylioppilasmatrikkeli 1853–1899: Johan Alfred Nystén Viitattu 8.11.2020.Johan Alfred Nystén, Karjalatar, 12.03.1901, nro 30, s. 2, Kansalliskirjaston digitaaliset aineistot Nysténin vanhemmat olivat kirkkoherra Karl Alfred Nystén ja Amanda Matilda Stråhlman. Hän pääsi ylioppilaaksi Kuopion kymnaasista 1863 ja suoritti tuomaritutkinnon Helsingin yliopistossa 1867. Nystén sai varatuomarin arvon 1870 ja kollegiasessorin arvon 1895. Nystén toimi Joensuun pormestarina 1871–1901. Hän oli porvarissäädyssä säätyvaltiopäivillä Joensuun ja Kajaanin edustaja 1877–1878. Nystén osti muutamien yhtiökumppanien kanssa Puhoksen konepajan ja maatilan Kiteen pitäjästä. Hän omisti konepajan useita vuosia kunnes hän myi sen Enson osakeyhtiölle. Nystén omisti myös maatiloja Joensuun lähistöllä ja hän harjoitti lisäksi puutarhaviljelystä, rakennuttaen asuintalonsa lähelle kasvihuoneen. Johan Alfred Nystén oli naimisissa vuodesta 1871 Fanny Wilhelmina Holmströmin kanssa. Juristi, pormestari ja valtiopäivämies Karl Woldemar Nystén oli Johan Alfred Nysténin veli.Ylioppilasmatrikkeli 1853–1899: Karl Woldemar Nystén Viitattu 8.11.2020. == Lähteet == ==Aiheesta muualla== * Luokka:Suomalaiset tuomarit Luokka:Suomalaiset yrittäjät Luokka:Suomalaiset maanviljelijät Luokka:Joensuun kaupunginjohtajat Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1843 syntyneet Luokka:Vuonna 1901 kuolleet
Lwówekin piirikunta

Lwówekin piirikunta () on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 45 925\. Piirikunta on jaettu viiteen maalaiskuntaan, jotka ovat Gryfów Śląski, Lubomierz, Lwówek Śląski, Mirsk sekä Wleń ja niissä on kylien lisäksi yhteensä viisi kaupunkia; Gryfów Śląski, Lubomierz, hallintokeskus Lwówek Śląski, Mirsk sekä Wleń. Lwówekin piirikunnan työttömyysaste oli vuoden 2018 lopussa 10,9 prosenttia. Luku on huomattavan suuri sekä Ala-Sleesian voivodikunnan että koko Puolan työttömyyslukuihin verrattuna. Vuoden 2019 lopussa Lwówekin piirikunnassa arvioitiin olevan 45 925 asukasta, joista 51,3 prosenttia naispuolisia ja 48,7 prosenttia miespuolisia. Puolan väestönlaskennassa 2011 väkiluvun laskettiin olevan 48 019 ja sen ennakoidaan vuoteen 2050 mennessä pienenevän 35 361 asukkaaseen. Alle 18-vuotiaiden arvioitiin vuoden 2019 lopussa muodostaneen 16,3 prosenttia piirikunnan väestöstä, työikäisten 61 prosenttia ja eläkeikäisten 22,7 prosenttia väestön keski-iän ollessa 42,7 vuotta. Elävänä syntyneiden määrä oli vuonna 2019 yhteensä 336 lasta. == Lähteet == Luokka:Ala-Sleesian piirikunnat
Norberto Bernárdez Ávila

Norberto Bernárdez Ávila (s. 20. huhtikuuta 1987) on hondurasilainen yksikkösoutaja. Bernardez edusti Hondurasia Pekingin vuoden 2008 kesäolympialaisissa, missä hän kilpaili maan ainoana soutajana miesten yksikössä. Tapahtumaa hallitsi myöhemmin puolustava olympiavoittaja Olaf Tufte Norjasta. Bernardez sijoittui F-finaalissa toiseksi häviten sen voittajalle Kenian Matthew Lidaywa Mwangelle neljäkymmentä sekuntia ajalla 8: 32.22. == Lähteet == * * NBC: n vuoden 2008 olympiaurheilijoiden tiedot === Viitteet === Luokka:Hondurasilaiset soutajat Luokka:Vuonna 1987 syntyneet Luokka:Elävät henkilöt
Andreas Pusnik

Andreas Pusnik (s. 7. syyskuuta 1972 Klagenfurt) on itävaltalainen jääkiekkoilija, joka pelasi keskushyökkääjänä. Hän laukoi oikealta. == Ura == === Seuraura === Pusnik pelasi urallaan 19 kautta Itävallan pääsarjassa, jossa hän edusti Klagenfurter AC:ta, Villacher SV:ta ja HC Innsbruckia. Hän toimi Villacher SV:n kapteenina kaudella 2000–2001 ja varakapteenina kaudella 1998–1999. Pusnik pelasi Itävallan pääsarjassa yhteensä 702 runkosarjaottelua tehopistein 289+486=775 keräten 615 rangaistusminuuttia sekä 35 pudotuspeliottelua tehopistein 9+35=44 keräten 58 rangaistusminuuttia. Itävallan mestaruuden hän voitti Villacher SV:n joukkueessa vuosina 1999 ja 2002 sekä Klagenfurter AC:n joukkueessa vuonna 1991. === Maajoukkueura === Pusnik edusti Itävaltaa kuusissa maailmanmestaruuskilpailuissa. Saksan MM- kilpailuissa 1993 hän pelasi kuusi ottelua tehopistein 1+2=3 keräten kaksi rangaistusminuuttia. Italian MM-kilpailuissa 1994 Pusnik pelasi kuusi ottelua Itävallan varakapteenina keräten kolme syöttöpistettä ja kaksi rangaistusminuuttia. Pusnik toimi Itävallan varakapteenina myös Ruotsin MM- kilpailuissa 1995, joissa hän pelasi seitsemän ottelua tehopistein 3+1=4 keräten kymmenen rangaistusminuuttia. Sveitsin MM-kilpailuissa 1998 Pusnik valittiin Itävallan kapteeniksi. Hän teki kilpailuissa yhden maalin pelaamassaan kolmessa ottelussa. Pusnik toimi Itävallan kapteenina myös Norjan MM-kilpailuissa 1999, joissa hän pelasi kuusi ottelua tehopistein 3+3=6 keräten kaksi rangaistusminuuttia. Saksan MM-kilpailuissa 2001 hän keräsi yhden syöttöpisteen ja kaksi rangaistusminuuttia pelaamassaan neljässä ottelussa. Pusnik pelasi urallaan yhteensä 32 MM-ottelua tehopistein 8+10=18 keräten 18 rangaistusminuuttia. Pusnik kuului Itävallan joukkueeseen Lillehammerin talviolympialaisissa 1994 ja Naganon talviolympialaisissa 1998. Lillehammerissa 1994 hän teki kaksi maalia ja keräsi kaksi rangaistusminuuttia pelaamassaan seitsemässä ottelussa. Naganossa 1998 Pusnik pelasi neljä ottelua tehopistein 2+2=4 keräten kuusi rangaistusminuuttia. == Muuta == Pusnikin isä Sepp, veli Gerhard ja poika Julian ovat myös jääkiekkoilijoita. == Lähteet == Luokka:Itävaltalaiset jääkiekkoilijat Luokka:Vuonna 1972 syntyneet Luokka:Elävät henkilöt
Legends Never Die

Legends Never Die on yhdysvaltalaisen räppäri Juice Wrldin kolmas studioalbumi ja ensimmäinen postuumisti julkaistu studioalbumi. Se julkaistiin 10. heinäkuuta 2020 Grade A Productionsin ja Interscope Recordsin kautta. == Kappaleet == # # # # # # # # # # # # # # # # # # # # # # === Japanin bonuskappaleet === # * # # == Lähteet == Luokka:Vuoden 2020 albumit Luokka:Juice Wrldin albumit
Trivendra Singh Rawat

Trivendra Singh Rawat (s. 20. joulukuuta 1960) on intialainen poliitikko, joka toimi Uttarakhandin pääministerinä vuosina 2017–2021. Hän edustaa Intian kansanpuoluetta (BJP). Rawat syntyi perheensä yhdeksäntenä lapsena Khairasainin kylässä. Hänen isänsä oli ammattisotilas. Rawat liittyi 19-vuotiaana hindunationalistisen vapaaehtoisjärjestö Rashtriya Swayamsevak Sanghin (RSS) jäseneksi. 25-vuotiaana hänestä tuli RSS:n täyspäiväinen vapaaehtoistyöntekijä (pracharak) Dehradunin kaupungissa. Vaikutettuaan neljätoista vuotta RSS:n sisällä hänet valittiin Intian kansanpuolueen Uttar Pradeshin yksikön organisaatiosihteeriksi. Hänet äänestettiin vuonna 2002 lainsäätäjäksi Uttarakhandin osavaltioparlamenttiin ensimmäisen kerran ja toiselle kaudelle vuonna 2007. Toisella kaudellaan hänet nimitettiin osavaltion maatalousministeriksi. Puolue ylensi hänet vuonna 2013 kansalliseksi sihteeriksi. Vuotta myöhemmin hän avusti Amit Shahia puolueen parlamenttivaalityössä Uttar Pradeshin osavaltiossa. Sukunsa sotilastaustan vuoksi Rawat on toiminut aktiivisesti useissa järjestöissä, jotka pyrkivät lisäämään sotilaiden ja heidän läheistensä hyvinvointia. Hänellä on useita ystäviä armeijan henkilökunnan keskuudessa. Intian kansanpuolueen voitettua Uttarakhandin osavaltiovaaleissa vuonna 2017 hänet valittiin osavaltion pääministeriksi. BJP sai 57 paikkaa 70:stä. Pääministerin paikkaa tavoitteli puolueen sisältä myös Satpal Maharaj ja Prakash Pant, jotka taipuivat kuitenkin tukemaan Rawatia yhdessä Amit Shahin ja RSS:n kanssa. Vuonna 2019 Rawat aiheutti kohua väittämällä lehmän olevan maailman ainoa eläin, joka hengittää happea sisään ja ulos. Hän myös ylisti lehmän maidon ja virtsan "parantavia vaikutuksia" ja väitti, että lehmää hieromalla voi parantaa hengitysoireita. Pääministerin toimiston virkamies puolusti Rawatia väittämällä, että hän vain puki sanoiksi yleisen paikallisen uskomuksen. Vuonna 2021 hän erosi tehtävästään osavaltiopääministerinä vuotta ennen kautensa virallista päättymispäivää. Uttarakhandin BJP:n osavaltioyksikkö oli ilmaissut tyytymättömyyttä Rawatiin puoluejohdolle ja RSS:lle. Kriitikoiden mukaan seuraavien vaalien voittaminen Rawatin johdolla olisi haasteellista. == Lähteet == == Aiheesta muualla == Luokka:Uttarakhandin pääministerit Luokka:Intian kansanpuolueen poliitikot Luokka:Vuonna 1960 syntyneet Luokka:Elävät henkilöt
Juho Pitkänen

Juho Pitkänen (20. huhtikuuta 1857 Ruskeala – 15. elokuuta 1921 Nurmes) oli suomalainen opettaja, maanviljelijä, pankinjohtaja, kunnallisneuvos ja moninkertainen valtiopäivämies. Juho Pitkäsen vanhemmat olivat maanviljelijä Erik Pitkänen ja Maria Grönberg ja puoliso vuodesta 1881 Aina Hannikainen. Pitkänen valmistui kansakoulunopettajaksi Jyväskylän seminaarista 1880 ja toimi opettajana Nurmeksessa 1880–1885, maanviljelijänä 1880–1913 ja Kansallis-Osake-Pankin Nurmeksen konttorin johtajana vuodesta 1899. Nurmeksen Säästöpankin kamreeri hän oli 1886–1909, Nurmeksen piirin metsäkasööri vuodesta 1886 ja Pielisjärven piirin 1891–1906. Hän oli myös muun muassa Nurmeksen kuntakokouksen esimies 1884–1904 ja Nurmeksen kauppalan valtuuston jäsen vuodesta 1917. Pikänen oli talonpoikaissäädyssä Pielisjärven tuomiokunnan edustaja 1891, 1894, 1897, 1899 ja 1900.Joensuusta ja lähistöltä. Juho Pitkänen. Karjalainen, 18.8.1921, s. 2. (Viitattu 5.10.2020) ==Lähteet== Luokka:Suomalaiset opettajat Luokka:Suomalaiset maanviljelijät Luokka:Suomalaiset pankinjohtajat Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1857 syntyneet Luokka:Vuonna 1921 kuolleet
Tähtimeriahven

Tähtimeriahven (Epinephelus multinotatus) on meriahventen (Serranidae) heimoon ja meriahventen (Epinephelinae) alaheimoon kuuluva meri- ja murtovesissä elävä kalalaji. == Koko ja ulkonäkö == Tähtimeriahven saavuttaa täysimittaisena noin 100 senttimetrin pituuden ja noin yhdeksän kilogramman painon. Pää ja ruumis ovat pohjaväritykseltään tumman purppurasävyisen harmaita ja niissä on valkeita epäsäännöllisen muotoisia ja kokoisia pilkkuja ja läiskiä. Selkä-, perä- ja pyrstöevien takareunat ovat valkeita. Tähtimeriahvenella on kylkiviivallaan 64–81 suomua. Selkäevässään lajilla on yksitoista piikkiruotoa ja 15–17 pehmeää ruotoa, peräevässään kolme piikkiruotoa ja 8–9 pehmeää ruotoa ja rintaevässään 18–20 pehmeää ruotoa. == Levinneisyys ja elinympäristö == Tähtimeriahventa tavataan alueella Chagossaarilta ja Mauritiukselta Itä- Afrikkaan ja Australian länsiosiin. Laji elää yleensä korkeintaan 90–100 metrin syvyisistä vesistä. Sen ravintoa ovat pienet kalat ja äyriäiset. Naaras saavuttaa sukukypsyyden noin 41 senttimetrin mittaisena. Lajin on havaittu voivan elää ainakin 30-vuotiaaksi. == Lähteet == * Taksonomian lähde alaheimon sukuun asti: * Taksonomian lähde suvusta alaspäin: === Viitteet === Luokka:Meriahvenet (alaheimo)
Seulapirkko

Seulapirkko (Coccinula quatuordecimpustulata) on leppäkerttujen heimoon kuuluva kovakuoriaislaji. Seulapirkko on kooltaan 3-4,5 mm. Lajin mustapohjaisissa peitinsiivissä on kellertäviä ja joskus oransseja täpliä. Seulapirkon peitinsiivissä on yhteensä 14 täplää ja yhdessä peitinsiivessä niiden rivitys on 2-2-2-1. Mustan etuselän etureuna on kellertävä ja lajin jalat ovat rusehtavat. Lajin koiraalla on enemmän vaaleaa päässään kuin naaraalla. Lajia esiintyy usein paahteisissa, lämpimissä paikoissa kuivassa aluskasvillisuudessa. Ravintonaan seulapirkot käyttävät kirvoja kuten juurikaskirvoja (Aphis fabae), pikkuluumukirvoja (Brachycaudus helichrysi), Diuraphis noxia, Schizaphis graminum ja viljakirvoja (Sitobion avenae) sekä kemppeja kuten Cacopsylla pyriCentre for Agriculture and Biosciences International (CABI): Coccinula quatuordecimpustulata ja siitepölyä. Syksyllä aikuiset seulapirkot hakeutuvat talvehtimispaikkoihin talvehtien aikuisena maassa, lehtikarikkeessa ja kuolleen kasvillisuuden seassa. Seulapirkko on Suomessa vakiintunut ja yleinen laji koko maassa. Suomessa se on luokiteltu elinvoimaiseksi lajiksi.Laji.fi: Seulapirkko (Coccinula quatuordecimpustulata) Lajia esiintyy pääasiassa Euroopan alueella.Global Biodiversity Information Facility (GBIF): Coccinula quatuordecimpustulata Seulapirkko muistuttaa kelta-mustalla värityksellään hieman ruutupirkkoa (Propylea quatuordecimpunctata). == Lähteet == == Aiheesta muualla == *Ötökkätieto: Seulapirkko (Coccinula quatuordecimpustulata) *iNaturalist: Seulapirkko (Coccinula quatuordecimpustulata) *UniProt: Taxonomy - Coccinula quatuordecimpustulata Luokka:59.6 Selkärangattomat Luokka:Leppäkertut
Sisilian iltamessu

Sisilian iltamessu (vesper) oli Sisiliassa 1282 puhjennut kapina, joka teki lopun Kaarle Anjoulaisen vallasta saarella. Se sai alkunsa toisen pääsiäispäivän iltana 30. maaliskuuta Palermossa, juuri kun asukkaat olivat menossa iltamessuun. Kapina sai sytykkeen erään ranskalaisen sotilaan loukkaavasta esiintymisestä erästä naista kohtaan. Kaikki saarella tavatut ranskalaiset surmattiin, ja Sisilia antautui Aragonian kuninkaan Pietarin valtaan.Sisilian iltamessu. Tietosanakirja osa 8, palsta 1419. Tietosanakirja- osakeyhtiö 1916 == Lähteet == Luokka:Sisilian historia Luokka:Palermon historia Luokka:Italian historia Luokka:Vallankumoukset Luokka:1282
Miliczin piirikunta

Miliczin piirikunta () on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 36 999\. Piirikunta on jaettu kolmeen maalaiskuntaan, jotka ovat Cieszków, Krośnice sekä Milicz ja niissä on kylien lisäksi yksi kaupunki; hallintokeskus Milicz. Miliczin piirikunnan työttömyysaste oli vuoden 2018 lopussa 6,4 prosenttia. Luku on huomattavan suuri sekä Ala-Sleesian voivodikunnan että koko Puolan työttömyyslukuihin verrattuna. Vuoden 2019 lopussa Miliczin piirikunnassa arvioitiin olevan 36 999 asukasta, joista 50,5 prosenttia naispuolisia ja 49,5 prosenttia miespuolisia. Puolan väestönlaskennassa 2011 väkiluvun laskettiin olevan 37 506 ja sen ennakoidaan vuoteen 2050 mennessä pienenevän 32 128 asukkaaseen. Alle 18-vuotiaiden arvioitiin vuoden 2019 lopussa muodostaneen 19,6 prosenttia piirikunnan väestöstä, työikäisten 59,2 prosenttia ja eläkeikäisten 21,2 prosenttia väestön keski-iän ollessa 40,9 vuotta. Elävänä syntyneiden määrä oli vuonna 2019 yhteensä 366 lasta. == Lähteet == Luokka:Ala-Sleesian piirikunnat
Cromwell (elokuva)

Cromwell on brittiläinen historiallinen draamaelokuva vuodelta 1970. Sen juoni perustuu Oliver Cromwellin elämänvaiheisiin Englannin sisällissodan aikana. Elokuvan on käsikirjoittanut ja ohjannut Ken Hughes, ja pääosia näyttelevät Richard Harris, Alec Guinness, Robert Morley sekä Timothy Dalton. Cromwell on historiankuvauksena melko epätarkka ja jopa virheellinen. Siinä ei esimerkiksi mainita Cromwellin Irlannin-valloitusta lainkaan, ja hänet esitetään demokratian kannattajana. Harris ja Guinness saivat kuitenkin kiitosta näyttelemisestään, ja Harris palkittiin parhaasta miespääosasta Moskovan elokuvajuhlilla vuonna 1971. Lisäksi elokuva sai Oscar-palkinnon parhaasta puvustuksesta ja oli ehdolla parhaan musiikin Oscar-palkinnon saajaksi. == Näyttelijät == == Aiheesta muualla == * Luokka:Historialliset draamaelokuvat Luokka:Vuoden 1970 brittiläiset elokuvat Luokka:Tositapahtumiin perustuvat elokuvat Luokka:Parhaan puvustuksen Oscar-palkinnon saaneet elokuvat
Alexander De Croo

Alexander De Croo (s. 3. marraskuuta 1975 Vilvoorde) on belgialainen poliitikko, joka on toiminut vuodesta 2009 Flaamilaiset liberaalit ja demokraatit -puolueen puheenjohtajana. De Croo on toiminut maansa pääministerinä 1. lokakuuta 2020 lähtien. == Lähteet == == Aiheesta muualla == Luokka:Belgian pääministerit‎ Luokka:Vuonna 1975 syntyneet Luokka:Elävät henkilöt
MTV 90s

MTV 90s on eurooppalainen musiikkitelevisiokanava, jonka omistaa ViacomCBS. Kanava aloitti lähetykset lokakuussa 2020 ja korvasi MTV Rocksin. Kanava esittää nimensä mukaisesti 90-luvun musiikkivideoita. Luokka:MTV (televisiokanava) Luokka:Vuonna 2020 perustetut televisiokanavat
MTV 80s

MTV 80s on eurooppalainen musiikkitelevisiokanava, jonka omistaa ViacomCBS. Kanava aloitti lähetykset syyskuussa 2020 ja korvasi VH1 Classicin. Kanava esittää nimensä mukaisesti 80-luvun musiikkivideoita. Luokka:MTV (televisiokanava) Luokka:Vuonna 2020 perustetut televisiokanavat
Jonathan Caicedo

Jonathan Kléver Caicedo Cepeda (s. 28. huhtikuuta 1993 Santa Martha de Cuba, Carchi, Ecuador) on ecuadorilainen maantiepyöräilijä. Hän edusti Team Ecuadoria vuonna 2014, Strongman Campagnolo Wilier -joukkuetta 2016, Bicicletas Strongmania 2017, Medellin-joukkuetta 2018, UCI World Tour -tason EF Education -tallia 2019–2023 sekä Forte Petrolike – Androni Giocattoli -joukkuetta vuodesta 2024 lähtien. Hän on vahvimmillaan etappikilpailuissa. Caicedo voitti maantieajon Pan-Amerikan-mestaruuden 2016. Hän voitti Etnalle päättyneen kolmannen etapin Italian ympäriajossa 2020. == Saavutuksia == Lähteet: Pro Cycling Stats, Cycling Archives ;2015 :Aika-ajon Ecuadorin- mestaruus ;2016 :Maantieajon Pan-Amerikan-mestaruus :Costa Rican ympäriajo, 12. etapin voitto ;2017 :Clásico RCN, 4. etapin voitto ;2018 :Vuelta a Asturias, kokonaiskilpailussa toinen, pistekilpailun voitto :Kolumbian ympäriajo, kokonaiskilpailun voitto :Ecuadorin ympäriajo, 4. etapin voitto :Maantieajon ja aika-ajon Ecuadorin-mestaruus ;2020 :Italian ympäriajo, 3. etapin voitto ;2023 :Aika-ajon Ecuadorin-mestaruus ;2024 :Vuelta al Táchira en Bicicleta, kokonaiskilpailun ja 4. etapin voitto :Vuelta Bantrab, 2. ja 4. etapin voitto == Lähteet == == Aiheesta muualla == Luokka:Ecuadorilaiset maantiepyöräilijät Luokka:Vuonna 1993 syntyneet Luokka:Elävät henkilöt
Research Triangle

Research Triangle () on Pohjois-Carolinan osavaltionyliopiston, Duken yliopiston ja Chapel Hillin Pohjois-Carolinan yliopiston rajaama kolmion muotoinen suurkaupunkialue ja teknologiakeskus Pohjois-Carolinan osavaltiossa Yhdysvalloissa. Alueen väkiluku oli 2 079 687 vuonna 2020. ==Lähteet== Luokka:Pohjois-Carolinan maantiede
Työkorvaus

Työkorvaus on sellainen työstä saatu korvaus, jota ei ole tehty työ- tai virkasuhteessa. Työkorvaus on usein elinkeinotoiminnan tuloa. Esimerkiksi freelancerit tai kevytyrittäjät voivat saada työkorvausta, jos laskutusta ei tehdä laskutuspalvelun tai yrityksen kautta. Työkorvauksesta on maksettava verot, käteisenä saadusta työkorvauksesta on annettava kuitti ja kirjanpito on tehtävä. Luokka:Työ
Rauman Lukon SM-liigakausi 2020–2021

Rauman Lukon SM-liigakausi 2020–2021 on Lukon järjestyksessään 64. pääsarjakausi. Kausi alkoi 2. lokakuuta 2020 kotiottelulla Tapparaa vastaan. Joukkueen päävalmentajana jatkoi Pekka Virta. ==Runkosarja== ==Pudotuspelit== ===Puolivälierät=== ==Pelaajatilastot== :Päivitetty 13. huhtikuuta 2021 pelattujen ottelujen jälkeen. ===Kenttäpelaajat=== Runkosarja Pelaaja KH 60 13 37 50 34 23 0,83 OP 58 17 31 48 28 22 0,83 KH 59 24 20 44 24 16 0,75 OH 55 20 19 39 30 21 0,71 VH 43 23 14 37 22 10 0,86 OP 50 9 27 36 26 25 0,72 VH 54 15 18 33 26 27 0,61 OH 58 13 20 33 64 18 0,57 VH 39 8 16 24 58 8 0,62 KH 60 6 18 24 16 8 0,40 VH 53 13 8 21 24 6 0,40 VP 46 3 18 21 50 18 0,46 OP 28 5 14 19 22 7 0,68 KH 60 6 11 17 20 8 0,28 VH 59 2 14 16 10 7 0,27 OH 49 8 7 15 14 3 0,31 OH 56 7 7 14 26 8 0,25 VP 19 1 13 14 4 10 0,74 VP 17 2 3 5 2 10 0,29 VP 56 3 10 13 42 18 0,23 OP 51 1 9 10 54 10 0,20 OP 39 0 5 5 2 0 0,13 OH 34 0 1 1 0 2 0,03 VH 2 0 0 0 0 0 0,00 OP 18 0 0 0 0 0 0,00 VP 6 0 0 0 2 0 0,00 KH 6 0 0 0 0 −1 0,00 ===Maalivahdit=== Runkosarja Pelaaja 35 2087:18 22 5 8 48 1,38 756 804 94,03 7 0 0 2 26 1516:56 16 2 7 60 2,37 600 660 90,91 3 0 1 2 == Lähteet == 2020–2021 Rauman Lukko
Per Sivle

Per Sivle (6. huhtikuuta 1857 Aurland, Sogn, Norja – 6. syyskuuta 1904 Kristiania, Norja) oli norjalainen runoilija ja prosaisti. Hän julkaisi 1878 ensimmäisen, vähälle huomiolle jääneen runokokoelmansa. Hän työskenteli toimittajana 1883–1885 vasemmistolaisessa Buskeruds amtstidendessa, joka ilmestyi Drammenissa, ja 1887–1891 liberaalissa Kristianiapostissa, joka oli Johan Sverdrupin kannattaja. Matkusteltuaan 1891–1892 hän teki läpimurron lyyrikkona kokoelmilla Noreg (1894), Bersøglis og andre Viser (1895), Skaldemaal (1896) ja Olavskvæde (1901). Sivle kirjoitti osin riksmåliksi, osin landsmåliksi. Hänen kiihkeä isänmaanrakkautensa ja teosten tunnelmallisuus tekivät hänestä kansan suosikin. Myötätuntoisesti hän esittää menneiden aikojen henkilöhahmoja ja tapahtumia opiksi ja ojennukseksi. Sivlen kolmiosainen Skrifter ilmestyi 1909–1910. Sivlelle pystytettiin 1909 muistomerkki Stalheimiin.Sivle, Per, Nordisk familjebok 25. 1917 ==Teokset== * Noreg (1894) runoja * Bersøglis og andre Viser (1895) runoja * Skaldemaal (1896) runoja * Olavskvæde (1901) runoja * Sogor (1887) proosaa * Vossa- stubbar (1887) proosaa * Nye Vossa-stubbar (1894) proosaa * Blandet selskab (1891) proosaa * Streik (1891) proosaa * Sivle-stubbar (1895) proosaa == Lähteet == ==Aiheesta muualla== Luokka:Norjalaiset kirjailijat Luokka:Vuonna 1857 syntyneet Luokka:Vuonna 1904 kuolleet
Karl Joseph Simrock

Karl Joseph Simrock (1802–1876) oli saksalainen runoilija ja filologi. Hän oli vuodesta 1850 muinaissaksankielisen kirjallisuuden professorina Bonnissa.Simrock, Karl Joseph, Tietosanakirja osa 8. Tietosanakirja-osakeyhtiö 1916 Simrock on saavuttanut mainetta etupäässä niillä erinomaisilla runokäännöksillään, joissa hän modernisoi kielellisesti entisajan kirjallisia merkkiteoksia, kuten Nibelungenliediä (1827), Walther von der Vogelweidea, Gottfried von Straßburgia. Simrockin itsenäisiä runoteoksia ovat esimerkiksi eepos Wieland der Schmied (1835) ja kokoelma Gedichte (1844). Hänen tieteellinen toimintansa kohteena olivat pääasiallisesti sadut ja kansanlaulut, joita käsitteleviä teoksia ovat esimerkiksi Handbuch der deutschen Mythologie (1853), Die deutschen Volksbücher (1844–1867), Die deutschen Volkslieder (1851). == Lähteet == ==Aiheesta muualla== Luokka:Saksalaiset runoilijat Luokka:Saksalaiset kielitieteilijät Luokka:Vuonna 1802 syntyneet Luokka:Vuonna 1876 kuolleet
GN Tobacco

GN Tobacco on ruotsalainen nuuskan valmistaja, joka perustettiin vuonna 2004. GN Tobaccolla on kaksi tehdasta, jotka sijaitsevat Enköpingissä ja Bispgårdenissa. Yksi GN Tobaccon tunnetuimmista brändeistä Suomessa on Oden’s. == Lähteet == Luokka:Tupakkayhtiöt Luokka:Ruotsalaiset yritykset
Josef Škoda

Josef Škoda, myös Josef Skoda ja Joseph Ritter von Škoda (1805–1881) oli itävaltalainen lääkäri. Hän oli vuodesta 1846 Wienissä professorina. Škoda on tunnettu lähinnä siitä, että hän alkoi käyttää auskultaatiota ja perkussiota sisätautien tutkimisessa, sillä hän huomasi, että niiden avulla voidaan toisinaan arvioida sisäelinten fysiologista tilaa ja siten tehdä johtopäätökset itse tautien luonteen selville saamiseksi.Skoda, Joseph. Tietosanakirja osa 8. Tietosanakirja-osakeyhtiö 1916 == Lähteet == ==Aiheesta muualla== Luokka:Itävaltalaiset lääkärit Luokka:Itävaltalaiset professorit Luokka:Vuonna 1805 syntyneet Luokka:Vuonna 1881 kuolleet
Kiwi Farms

Kiwi Farms on englanninkielinen keskustelupalsta, jonka yhteyteen kuuluu kaksi wikiä. Kiwi Farmsin keskustelut seuraavat nettijulkkiksia, erityisesti palstan mainitaan keskittyvän sen käyttäjien mielisairaiksi tai seksuaalisesti poikkeaviksi mieltämien pilkkaamiseen ja trollaamiseen. Kiwi Farmsiin läheisesti liittyvä ja sen popularisoima termi on "lolcow", joka tarkoittaa eksentrisiä henkilöitä, joista "lypsetään" huumoria. Kiwi Farmsin alkuperä on 4chanilla, jossa 2007 huomion kohteeksi nousi kotitekoinen Sonichu-sarjakuva. Sen tekijä oli nettimaineeseen noussut Christian Weston Chandler, myöhemmin Christine Chandler eli Chris-chan. Sarjakuva näytti yhdistelevän Sonic ja Pokémon-hahmoja ja juontavan juurensa Chandlerin elämästä. Chris-chanista luotiin pian artikkeli Encyclopedia Dramatica -wikiin. Encyclopedia Dramatican lisäksi luotiin Kiwi Farmsin edeltäjä CWCki-wiki tarkentamaan ED:n artikkelia. Vuodesta 2008 Chris-chanin jokainen sarjakuva, twiitti, Facebook-postaus ja videoblogi arkistoitiin wikiin ja niistä keskusteltiin foorumilla. Vuonna 2013 Kiwi Farms alkoi seurata transsukupuolista pelikehittäjää Chloe Sagalia. Sagal tuli palstan tietoisuuteen kerättyään 30 000 dollaria Indiegogo-palvelussa väittäen rahojen menevän leikkaukseen, jolla poistettaisiin hengenvaarallinen metallinsirpale hänen kehostaan, mutta oikeasti hänen oli tarkoitus käyttää ne sukupuolenkorjausleikkaukseen. Sagal teki myöhemmin itsemurhan. Maaliskuussa 2019 Christchurchin moskeija-ampujan alun perin Facebookissa streamaama moskeija-ammuskelu ja ampujan manifesti ja muuta materiaalia kopioitiin Kiwi Farmsille. Uuden-Seelannin poliisi vaati palstaa paljastamaan materiaalin kopioineen käyttäjän tiedot, mistä palstan ylläpitäjä Joshua Moon kieltäytyi. Uusiseelantilaiset palveluntarjoajat ovat estäneet pääsyn palstalle. Uudessa- Seelannissa ampujan materiaalin levittämisestä voidaan tuomita korkeintaan 14 vuotta vankeutta. 4\. syyskuuta 2022 Kiwi Farmsin palveluntarjoaja Cloudflare ilmoitti estäneensä sivuston. Tätä edelsi noin kaksi viikkoa kestänyt painostuskampanja poistaa sivusto netistä, mihin sisältyi DDoS-hyökkäyksiä. Kampanjan kestäessä myös sävy forumilla koveni tappouhkauksiksi. ==Lähteet== == Aiheesta muualla == * KiwiFarms.net Luokka:Keskustelupalstat Luokka:Yhdysvaltalaiset verkkosivustot
Antti Candolin

Antti Candolin (28. kesäkuuta 1879 Sahalahti – 1. kesäkuuta 1947 Helsinki) oli suomalainen laamanni ja Helsingin oikeuspormestari.Ylioppilasmatrikkeli 1853–1899Aikalaiskirja 1934 Candolinin vanhemmat olivat kirkkoherra, lääninrovasti Anders Adrian Candolin (1828–1901) ja Fredrika Mathilda Ervast. Hän pääsi ylioppilaaksi 1896 Helsingin Suomalaisesta normaalilyseosta ja valmistui Helsingin yliopistosta filosofian kandidaatiksi 1899 ja filosofian maisteriksi 1900. Candolin suoritti ylemmän oikeustutkinnon ja valmistui molempien oikeuksien kandidaatiksi vuonna 1903. Hän sai varatuomarin arvon 1906.Yrjö Kotivuori, Ylioppilasmatrikkeli 1640–1852: Anders Adrian Candolin. Verkkojulkaisu 2005. Luettu 6.10.2020. Candolin oli Helsingin raastuvanoikeudessa eri tehtävissä 1907–1925 ja oli nuorempana oikeusraatimiehenä vuodesta 1916 ja vanhempana oikeusraatimiehenä vuodesta 1921. Hän toimi Helsingin oikeuspormestarina 1926–1947 ja oli lainvalmistelukunnan nuorempana ja vanhempana jäsenenä 1919–1927. Candolin oli Högre svenska handelsläroverketin kauppaoikeuden opettajana 1919–1927 ja Ruotsalaisen kauppakorkeakoulun oikeustieteen nuorempana opettajana 1927. Candolin sai laamannin arvon 1937. Antti Candolin oli naimisissa vuodesta 1905 Olga Helena (Leni) Wialénin (k. 1931) kanssa. Antti Candolinin veljiä olivat Ruotsinpyhtään kirkkoherra Kaarlo Adrian Candolin (1857–1921), sairaalapastori, toimittaja Arthur Eliel Candolin (1865–1936), Lohjan kirkkoherra Emil Alarik Candolin (1867–1933) sekä Turun tuomiorovasti ja Lohjan kirkkoherra Einar Fredrik Napoleon Candolin (1869–1957). == Julkaisuja == * Georg Granfelt : Finlands växelrätt i sammandrag; fullbordad och utg. av O. Hj. Granfelt under medverkan av A. Candolin. Söderström, Helsingfors 1926 * Om aktiebolags hörande i inteckningsärenden teoksessa Festskrift för presidenten, jur. utr. dr Berndt Julius Grotenfelt. Juridiska föreningen i Finland, Helsingfors 1929 == Lähteet == Luokka:Suomalaiset tuomarit Luokka:Helsingin pormestarit ja kaupunginjohtajat Luokka:Vuonna 1879 syntyneet Luokka:Vuonna 1947 kuolleet
Ruskopeukaloiskerttu

Ruskopeukaloiskerttu (Microbates cinereiventris) on sääskikerttuihin kuuluva lintulaji. Lajia tavataan Keski- ja Etelä-Amerikasta. ==Koko ja ulkonäkö== Ruskopeukaloiskerttu on pienikokoinen lintu ja voi kasvaa 10-11 cm pitkäksi. Sukupuolet muistuttavat toisiaan ulkonäöltään. Ruskopeukaloiskertun päälaki on harmaa, naama kellertävän ruskea ja kurkku valkoinen. Linnun selkä, siivet ja lyhyt pyrstö ovat väriltään harmaat. Ruoskopeukaloiskertun vatsa ja rinta ovat harmaat ja rinnassa on mustia viiruja. Lajin nokka on pitkähkö. ==Levinneisyys ja elinympäristö== Ruskopeukaloiskerttua tavataan alueelta, joka ulottuu Costa Ricasta Bolivian pohjoisosiin. Lajin elinympäristöä ovat kosteat metsät ja se liikkuu useimmiten niiden alakerroksissa yksin tai pareittain. Toisinaan laji liittyy sekaparviin. Ruskopeukaloiskerttu rakentaa pesänsä kasvimateriaaleista lähelle maata. Pesimäkausi kestää joulukuulta toukokuulle. ==Lähteet== Luokka:Sääskikertut
Lauri Koskivaara

Lauri Mainio Koskivaara, sukunimi vuoteen 1929 Forsman (5. syyskuuta 1899 Helsinki – 9. heinäkuuta 1983 Helsinki) oli suomalainen kauppaneuvos (1949) ja Helsingin Osuuskaupan toimitusjohtaja.BiografiaSampo : Lauri Koskivaara Koskivaaran vanhemmat olivat kivenveistäjä, kiviyrittäjä Johan Edvard Forsman ja Ida Sofia Stenroos. Hän pääsi ylioppilaaksi 1919 Helsingin suomalaisesta lyseosta ja valmistui ekonomiksi Kauppakorkeakoulusta 1923. Koskivaara teki opintomatkoja Baltian maihin 1922 ja 1923. Koskivaara oli aluksi Helsingin Kahvipaahtimo Oy:n palveluksessa kunnes hänet valittiin 1927 Helsingin Osuuskaupan (HOK) apulaisjohtajaksi. SOK:lainen Helsingin Osuuskauppa oli perustettu 1919 vastapainoksi Osuusliike Elannolle. Vuonna 1932 Koskivaarasta tuli HOK:n johtokunnan puheenjohtaja ja toimitusjohtaja. Hän oli toimitusjohtajana vuoteen 1962 saakka. HOK:n pääkonttori valmistui Runeberginkadulle 1929 ja samaan aikaan alkoi HOK:n merkittäväksi kasvanut anniskeluravintolatoiminta. Vuonna 1936 HOK avasi suuren ravintolan Lasipalatsissa ja vuonna 1938 valmistui Aleksis Kiven kadulle HOK:n varastot, leipomo, einestehdas, pesula, puusepäntehdas, korjaamot ja autotallit käsittänyt rakennuskokonaisuus. Vuonna 1952 valmistui Helsingin keskustaan Sokos-tavaratalo ja Hotelli Vaakuna. 1960-luvun alussa HOK:lla oli myyntipisteitä yli 400 ja toimialoja kymmenen. Jäseniä osuuskaupalla oli tällöin yli 30 000. Lauri Koskivaara oli Suomen Voimistelu- ja Urheiluliiton (SVUL) liittojohtokunnan, urheilujaoston ja SVUL:n Tuen neuvottelukunnan jäsen ja Helsingin Kisa-Veikkojen HKV:n puheenjohtaja. Hän oli mukana perustamassa Suomen Akateemista Urheiluliittoa ja toimi liiton varapuheenjohtajana. Koskivaara harrasti urheilua ja hänellä oli akateemisia hiihto-, murtomaajuoksu- ja keskimatkojen mestaruuksia sekä piirin mestaruuksia. Hän oli lisäksi seuransa Helsingin Kisa-Veikkojen ankkurina Suomen mestari pitkässä viestijuoksussa. == Julkaisuja == * Hok 1919-1944. Helsingin osuuskauppa, Helsinki 1944 * Kun Helsinki oli nuori ja pieni: Muistikuvia poikavuosilta. WSOY 1968 == Lähteet == Luokka:Suomalaiset yritysjohtajat Luokka:Kauppaneuvokset Luokka:Vuonna 1899 syntyneet Luokka:Vuonna 1983 kuolleet
Manu Sánchez

Manuel Sánchez de la Peña eli Manu Sánchez (s. 24. elokuuta 2000 Madrid, Espanja) on espanjalainen jalkapalloilija. Hän edustaa Espanjan pääsarjassa pelaavaa Osasunaa lainasopimuksella Atlético Madridista. Sánchez on pelipaikaltaan vasen laitapuolustaja. == Seurajoukkueura == Manu Sánchez on Atlético Madridin oma kasvatti ja hän aloitti pelaajauransa seuran juniorijoukkueissa vuonna 2014.M. Sánchez atleticodemadrid.com (Luettu 6. lokakuuta 2020) Hän pelasi ensimmäisen pääsarjaottelunsa miesten tasolla 14. joulukuuta 2019, kun Atlético voitti kotonaan Osasunan numeroin 2–0.Manu Sánchez – Detailed stats Transfermarkt.com (Luettu 6. lokakuuta 2020) == Lähteet == Luokka:Espanjalaiset jalkapalloilijat Luokka:Vuonna 2000 syntyneet Luokka:Elävät henkilöt
Petko Slaveikov

Petko Ratšov Slaveikov (, 1827–1895) oli bulgarialainen kirjailija ja poliitikko. Hän oli kotoisin Makedoniasta ja toimi opettajana Tyrnovossa mutta menetti paikkansa erään pilkkarunon takia. Sen jälkeen hän oli 34 vuoden aikana vuoroin eri seuduilla Bulgariaa opettajana, vuoroin istui turkkilaisessa vankeudessa.Slavejkov. 1. Petko S. Tietosanakirja osa 8. Tietosanakirja-osakeyhtiö 1916 Slaveikovin ensimmäinen runokokoelma ilmestyi 1852 Bukarestissa, ja sitä seurasivat 1855 hänen Bulgarialaiset laulunsa, jotka painettiin Pietarissa. Silloin Turkkiin kuuluvassa Bulgariassa hän ei saanut julkaista mitään. Hän toimitti vuodesta 1857 yhdessä Dragan Tsankovin ja muutamien muiden kanssa Konstantinopolissa ilmestyviä bulgariankielisiä aikakauskirjoja ja perusti 1867 Makedonia-nimisen viikkolehden, joka vaikutti kansallisessa ja sivistyksellisessä suhteessa herättävästi Bulgarian kansaan. Lehti kiellettiin 1872, ja Slaveikov alkoi koota aineksia laajaan maantieteelliseen Bulgarian kuvaukseen, mutta Turkin ja Venäjän välisen sodan aikana hänen kallisarvoiset kokoelmansa hävisivät. Slaveikov osallistui Bulgarian vallankumoukselliseen liikkeeseen. Hän oli 1879 Bulgarian ensimmäisen eduskunnan puheenjohtajana. Vuosina 1880–1881 hän oli kansanvalistusministerinä ja sen jälkeen vähän aikaa sisäasiainministerinä Petko Karavelovin hallituksessa. Sen jälkeen hän työskenteli toimittajana ja oli aktiivinen Karavelovin puolueen jäsen. Slaveikovin poika Pentšo Slaveikov oli runoilija. Hän julkaisi useita runokokoelmia ja käännöksiä länsimaisesta runoudesta. Hän on bulgarialaisen kirjallisuuden hienostuneita muodonkäyttäjä ja merkittäviä lyyrikkoja. == Lähteet == ==Aiheesta muualla== Luokka:Bulgarialaiset kirjailijat Luokka:Bulgarialaiset poliitikot Luokka:Vuonna 1827 syntyneet Luokka:Vuonna 1895 kuolleet
Äänestystapa

Äänestystapa on menettely, jolla äänestäjä ilmaisee, mitä ehdotusta kannattaa. Äänestystapoja ovat esimerkiksi käden nostaminen, seisomaan nouseminen, huutoäänestäminen ja lippuäänestys. Avoimin lipuin äänestettäessä äänestäjän kanta käy ilmi kun taas suljetuin, eli umpilipuin äänestettäessä ei. Ehdotuksen äänestystavasta tekee yleensä puheenjohtaja. Jos äänestystavasta täytyy äänestää, käytetään äänestystapana kättennostoa. Puheenjohtaja voi tehdä myös äänestysehdotuksen, jossa hän ehdottaa yhtä aikaa sekä äänestystapaa että äänestysjärjestystä. Joskus äänestystapa määritetään yhdistyksen säännöissä tai erikseen hyväksytyssä työjärjestyksessä. == Erilaisia äänestystapoja == Avoimessa lippuäänestyksessä äänestäjä jättää äänestyslipun, johon jaa- tai ei-merkinnän tai muun sovitun merkinnän lisäksi on kirjoitettu äänestäjän nimi. Salaisessa eli suljetussa äänestyksessä, äänestäminen toteutetaan yleensä lippuäänestyksenä. Sekin voidaan suorittaa nimenhuutoäänestyksenä, jolloin jokainen osanottaja jättää vuorollaan äänestyslippunsa uurnaan tai antaa sen ääntenlaskijoille. == Lähteet == Luokka:Vaalit